郵輪碼頭座落喺前身為啟德國際機場，背靠維多利亞港。由福斯特建築事務所設計嘅三層高大樓性能同外觀兼備，被美國高級時尚雜誌《departures》形容為「郵輪碼頭當中嘅勞斯萊斯」，更獲得香港綠色建築議會綠建環評新建建築嘅鉑金級認證，碼頭備有寬敞舒適嘅候船區，重有佔地23,000平方米嘅頂層空中花園。